વ્યવસાયને ધ્યાને રાખીને ઉધારી સંબંધીત સકારાત્મક કાર્ય થશે. તમારા માટે આ મહિનો પણ રોકાણ કરવા માટે શુબ છે. ગત મહિનાથી બુધનો સહયોગ તમને નથી મળી રહ્યો જેના કારણે વાતચીત અને સંવાદ તેમજ વાણી વ્યવહારમાં તમે નબળા પૂરવાર થઈ રહ્યા છો. ક્યારેક પોતાનું જ નુકસાન થઈ જાય તેવું બોલી જતા હશો. જોકે આ સમસ્યાના સમાધાન માટે ભગવાન વિષ્ણુની પૂજા કરો અને વિષ્ણુસહસ્ત્રનો પાઠ કરો. તુલસીના કુંડા પાસે પ્રતિ દિવસ સવાર સાંજ દિવો કરો. આ બધા ઉપાય તમારા માટે આર્થિક પ્રગતિના દરવાજા ખોલવામાં મદદરુપ થશે. તમે સંપત્તિના મામલે ખૂબ ધ્યાનપૂર્વક આગળ વધશો. આ મહિના દરમિયાન તમને ખ્યાલ આવશે કે પોતાનામાં જ રહેલ ક્ષમતા અને કુળશતાનો પૂર્ણરુપે માનસિક રીતે તૈયાર થઈને ઉપયોગ કરવાથી તમારી કાર્યક્ષમતા જ નહીં આર્થિક પરિસ્થિતિ પણ સુધરશે.